projecte-aina/dolly3k_ca huggingface dataset:
Pregunta: Quina és la millor manera d’avaluar el rendiment de la meva inversió en màrqueting?
Resposta: L’objectiu principal de l’avaluació del rendiment de les despeses de màrqueting és fonamentar les decisions sobre com reassignar aquestes despeses de màrqueting en períodes futurs a fi de millorar el rendiment general de l’empresa. En aquest sentit, podem considerar aquest problema com a espai de treball de suport per prendre decisions. Històricament, els professionals del màrqueting han fet servir sempre una sèrie d’enfocaments que van des del marketing mix modeling (MMM) a l’atribució de màrqueting, passant pels experiments controlats, entre d’altres. Cap d’aquests enfocaments és perfecte, però una combinació d’aquests elements, juntament amb un rigorós bucle de retroalimentació de decisions (per exemple, en l’estil del bucle “observar, orientar, decidir, actuar”) pot ajudar els professionals del màrqueting a gestionar millor el rendiment de màrqueting i, per tant, el rendiment de màrqueting al llarg del temps.
Pregunta: Quina és la millor manera de fer ous remenats?
Resposta: Escalfa una paella a foc mitjà i fon una mica de mantega. Trenca els ous a la paella i trenca’n el rovell perquè la barreja a la paella tingui bona consistència. Continua remenant els ous a poc a poc. Retira la paella del foc cada 30 segons. A continuació, torna-la a posar-la al foc durant 30 segons. Continua aquest procés i remena fins que els ous tinguin la consistència que més t’agradi.
Pregunta: Què és una licitació?
Resposta: Si una organització demana a les empreses que enviïn ofertes per al subministrament d’alguna cosa, el que demana són unes ofertes fermes per escrit per fer la feina segons un estàndard acordat i a un preu establert. Això és una licitació.
Pregunta: Per què els gats són millors que els gossos?
Resposta: Els gats són molt millors animals de companyia que els gossos. Els gats són més suaus i esponjosos, i prefereixen la companyia del seu amo. Els gossos simplement gaudeixen de la companyia de qualsevol humà. Els gats també requereixen molt menys manteniment i no els calen múltiples passejades al dia ni que en recullis les caques mentre estan calentes. Els gats netegen el que embruten. Els gats són les millors mascotes.
Pregunta: Existeix la reencarnació?
Resposta: Sí.
Pregunta: Un granger va al mercat. Vol vendre un llop, una cabra i una col. De camí, arriba a la riba d’un riu. El riu és massa ample per travessar-lo a peu, de manera que l’ha de creuar en una petita barca. La barca és tan petita que només pot portar un dels tres objectes al mateix temps. Si el deixés sol, el llop devoraria la cabra i la cabra es cruspiria la col. Com pot el granger transportar amb seguretat els tres objectes a través del riu?
Resposta: El llop i la col es poden deixar junts sense risc per a cap dels dos. Així doncs, el granger creua primer amb la cabra. Torna a la riba de partida, recull la col i la porta a la riba de destinació. Després torna a la riba de partida amb la cabra. Allà, deixa la cabra i s'endú el llop cap a la riba de destinació, i deixa el llop amb la col. Finalment, torna a la riba de partida per endur-se la cabra per segona vegada. Problema resolt.
Pregunta: En música, quina tonalitat és la relativa menor a la tonalitat de si major?
Resposta: Sol menor és el relatiu menor de si major.
Pregunta: Què és la meditació?
Resposta: La meditació és la pràctica de centrar la ment en un objecte concret, com ara la respiració, per calmar la ment i aportar claredat. Mitjançant diverses pràctiques de meditació, la persona presta atenció i consciència a l’activitat mental. És amb aquesta consciència que s’aconsegueix la claredat mental. 

Diuen que la meditació redueix l’estrès i l’ansietat i aporta més sensació de tranquil·litat a les persones.
Pregunta: Quines preguntes es poden fer per conèixer algú?
Resposta: Les preguntes que pots fer per conèixer algú són les següents: 

1. Com et dius?
2. Quina edat tens?
3. Quines aficions tens?
4. Has estudiat a la universitat? A quina?
5. En què treballes?
6. Tens germans o germanes?
7. Què és el més important per a tu en una relació?
8. T’agrada llegir? Quin ha estat l’últim llibre que has llegit?
9. Has viatjat mai? On?
10. Quin és el restaurant preferit? On és?
Pregunta: És possible actuar al teatre local i al mateix temps tenir una carrera professional exigent?
Resposta: Sí, però cal tenir en compte moltes implicacions, ja que el teatre (fins i tot a escala local, com a tasca voluntària no remunerada) és una afició que requereix molt de temps i rigor. 1) Elecció de la feina. La restauració, la venda al detall i altres professions que requereixen treballar les nits i els caps de setmana amb regularitat entren en conflicte amb els horaris d’assajos i representacions, que solen ser a la nit i els caps de setmana. 2) Viatges. Els viatges esporàdics normalment poden planificar-se. Però si la feina requereix viatjar amb poca anticipació, pot ser difícil comprometre’s amb l’horari d’assajos i actuacions, que sol planificar-se amb mesos d’antelació.
Pregunta: Per què tenim tanques?
Resposta: Les tanques es fan servir per mostrar físicament on comença i on acaba el terreny de casa teva. També s’utilitzen per tenir intimitat davant dels veïns i un espai privat per poder gaudir amb amics, familiars i mascotes. Les tanques es poden decorar amb plantes o llums, o es poden pintar perquè combinin amb un altre color exterior (per exemple, els maons de la casa). Les tanques es fabriquen amb taulons de fusta clavats amb taulons perpendiculars de 2x4 amb claus d’acer.
Pregunta: Són saludables els aliments picants?
Resposta: Menjar aliments picants té beneficis per a la salut, ja que diversos estudis han demostrat que poden ajudar a augmentar el metabolisme, reduir la taxa de mortalitat, disminuir la pressió arterial i, fins i tot, combatre les cèl·lules canceroses. Tot i això, el consum excessiu d’aliments picants o molt picants pot tenir efectes secundaris, com acne i mal d’estómac, en algunes persones.
Pregunta: Què és el bescanvi?
Resposta: És una manera de pagar les coses sense utilitzar diners, mitjançant l’intercanvi de béns.
Pregunta: No m’agrada el gust del cafè que preparo. Per quins motius no és bo el cafè que faig?
Resposta: - Posar massa cafè o massa poc pot fer que el cafè sigui massa fort o massa fluix. 
- Moldre el cafè massa fi pot fer-lo massa fort i amarg, però deixar-lo massa gruixut el pot fer fluix. Utilitza el tipus de molt adequat per al mètode de preparació que facis servir; més fi per al cafè de degoteig, més gruixut per al premsat.
- La qualitat dels grans de cafè influeix en el sabor del cafè preparat. Els grans frescos i de qualitat poden millorar el sabor del cafè.
- La temperatura i la qualitat de l’aigua poden repercutir en el sabor del cafè. L’aigua dura pot afectar negativament el sabor del cafè.
Pregunta: Un soci de 30 anys del teu gimnàs fa 4 mesos que s’entrena amb pesos i afirma haver guanyat molta força. Dues vegades per setmana, fa una sèrie de 12-15 repeticions fent servir 8 màquines de peses. En les últimes 6 setmanes, creu que no està aconseguint l’augment de força a què estava acostumat. Com podria modificar la rutina d’entrenament per optimitzar l’augment de la força muscular?
Resposta: En primer lloc, ha estat fent la mateixa rutina durant els últims 4 mesos, cosa que significa que el seu cos es pot haver adaptat a les sèries específiques, els rangs de repetició i els tipus d’exercicis, això fa que guanyi menys força. Li recomano que canviï la rutina. Es pot plantejar fer més sèries per exercici, per exemple, 3 sèries amb menys repeticions, per exemple, 8 repeticions. També podria canviar les màquines de pesos per pesos lliures, que poden ajudar a treballar més músculs i grups musculars més grans. A més a més, pot augmentar el nombre de dies que entrena a la setmana, de dos a tres. També li aniria bé recordar d’escalfar, refredar i estirar, i ordenar els exercicis de forma adequada (dels grups musculars més grans als més petits).
Pregunta: Per què a la gent li agrada el color verd?
Resposta: Perquè és un color neutre. Quan la gent veu alguna cosa verda, és natural que pensi en arbres, herba i qualsevol cosa de la natura. És un color agradable i fa que la gent se senti relaxada. La gent ve de viure a la natura fa milions d’anys. Una estació pròspera després de la pluja retorna el verd a les plantes “mortes”. Significa que la vida torna, que la vida torna a ser abundància.
Pregunta: 5 formes de comunicar-se que tenen els animals.
Resposta: Utilitzen ajudes visuals.
Fan servir senyals auditives o basades en sons.
Utilitzen substàncies químiques com les feromones.
Empren senyals basats en el tacte.
Fan servir l’eco o els ultrasons.
Pregunta: Quina és la millor manera de guanyar uns diners addicionals?
Resposta: Ven les coses que no facis servir.
Compra, renova i ven les pertinences d’altres persones per obtenir-ne un benefici.
Dona classes particulars a alumnes de primària, ja que el pla d’estudis és força senzill i el valor afegit principal és ser present per orientar les criatures sobre les assignatures o els deures.
Converteix la teva afició en un negoci.
Crea la teva pròpia pàgina web o blog i guanya diners posant-hi publicitat.
Si tens gos, munta un negoci de passejar gossos.
Pregunta: Quina sèrie de televisió dels anys 80 i 90 té un bar propietat d’un antic jugador de beisbol?
Resposta: Cheers.
Pregunta: Què és un problema d’optimització?
Resposta: En matemàtiques i informàtica, un problema d’optimització és normalment un problema de cerca en el qual cal trobar la millor solució entre totes les solucions factibles. Un problema d’optimització es pot classificar com a continu o discret en funció del tipus de variables. En un problema d’optimització discret, les variables són discretes i comptables. En canvi, les variables contínues inclouen valors infinitament incomptables, per exemple una variable sobre un rang no buit de nombres reals. 

Segons el nombre de funcions objectiu, un problema d’optimització es classifica com d’objectiu únic o d’objectiu múltiple. Un problema d’optimització monoobjectiu només implica l’optimització d’una funció objectiu. En canvi, un multiobjectiu té en compte dos o més objectius simultàniament, això significa que cal tenir en compte la interacció entre objectius.
Pregunta: Quin és l’equip més important que cal portar per fer turisme de motxilla?
Resposta: L’equip més important per turisme de motxilla és la motxilla, la tenda de campanya, el sac de dormir i el matalàs. Sense això, el més probable és que l’experiència sigui ben difícil. A més d’aquests articles “grans”, també cal portar una olla per bullir aigua, un fogonet petit i una bombona de gas per alimentar el fogonet. Per descomptat, hauràs de portar menjar en funció dels dies que duri el viatge. En algunes parts del món, et caldrà una llauna per evitar que els ossos et prenguin el menjar. Aquests són només els articles més importants, i hi ha moltes més coses que hauries de portar per gaudir d’un viatge segur i agradable.
Pregunta: Com s’instal·la una tanca de fusta?
Resposta: En primer lloc, has de traçar la línia de la tanca al voltant del jardí. Procura no agafar terreny dels veïns; sempre va bé que l’ajuntament ho dictamini. Quan estiguis preparat per començar a instal·lar la tanca, fes forats amb una excavadora manual a intervals d’entre metre i metre i mig. Després, aboca formigó als forats i col·loca-hi els pals de la tanca. Un cop estiguin instal·lats els pals i s’hagi assecat el formigó, clava els taulons de fusta entre els pals per formar la tanca. Quan hagis acabat, sempre és agradable gaudir d’una cerveseta freda si tens l’edat legal, és clar.
Pregunta: Què significa tenir els cabells bruns o morens?
Resposta: Una persona de cabells bruns, o morena, és una persona de cabells de color castany o negre. Les persones es poden classificar com a rosses, morenes i pèl-roges. De vegades es pensa erròniament que es tracta només de cabells castanys, però inclou els més foscos, incloent-hi el negre.
Pregunta: A quina edat es considera que un jove ja és adult?
Resposta: En general, es considera que la majoria dels joves són adults als 18 anys, a la major part del món.
Pregunta: Què cal fer si se t’acosta un os negre mentre fas senderisme?
Resposta: Si s’acosta, però no et veu, retrocedeix lentament. Si et veu, queda’t quiet i no fugis. Agita els braços i parla-li amb veu tranquil·la.
Pregunta: Quins són 4 bons motius per posar plaques solars i una Powerwall a casa?
Resposta: Els següents són 4 bons motius per posar plaques solars i una Powerwall a casa:
1. Les plaques solars produeixen electricitat per reduir significativament els costos dels subministraments bàsics.
2. En algunes ubicacions, pots vendre l'energia que et sobra al teu proveïdor de subministraments bàsics i guanyar diners amb les plaques solars.
3. L'ús de plaques solars és beneficiós per al medi ambient perquè depenen menys de l'electricitat generada a partir de mecanismes que produeixen emissions de CO2.
4. Durant un tall d'electricitat, pots utilitzar l'energia emmagatzemada a la Powerwall per seguir tenint electricitat.
Pregunta: Com puc augmentar els nivells d'energia durant el dia?
Resposta: Aquestes són algunes maneres d'augmentar els nivells d'energia:
- Dormir com a mínim 8 hores.
- Menjar aliments saludables i mínimament processats.
- Mantenir-se hidratat.
- Fer exercici de manera regular.
- Prendre cafè o una beguda energètica.
Pregunta: Escriu un paràgraf enginyós sobre el procés mental d'una gallina a l'hora de creuar la carretera.
Resposta: Carai, hi ha un arbust preciós allà baix, a l'altra banda de la pista negra. Em pregunto si fa tan bona olor com m'imagino. També em pregunto si totes aquestes persones que passen per aquí amb pressa coneixen aquest arbust i per això no tenen curiositat. No hi ha manera d'evitar-ho; m'hi he d'apropar per confirmar-ho.
Pregunta: Dona'm una llista enumerada de maneres de fer feliç la meva xicota el dia de Sant Valentí.
Resposta: Aquí tens algunes maneres de fer feliç la teva xicota el dia de Sant Valentí:
1. Porta-li l'esmorzar al llit.
2. Convida-la a un sopar romàntic.
3. Sorprèn-la amb flors.
4. Escriu-li una carta d'amor.
5. Regala-li una capsa de bombons amb forma de cor.
Pregunta: Per a què serveix un cotxe?
Resposta: El cotxe t'ajuda a desplaçar-te d'un lloc a un altre. Et porta al lloc on necessites anar en un període de temps més curt que qualsevol altre mitjà de transport, com ara caminar. Si has d'anar a un lloc ràpidament, el cotxe pot ser la millor opció, i també t'estalviarà temps. Pots utilitzar un cotxe per als exemples següents: per portar els fills a l'escola, per anar a un restaurant o per fer un viatge.
Pregunta: Què és el dejuni intermitent? És útil?
Resposta: El dejuni intermitent és la idea d'intercalar períodes de dejuni i de menjar normalment en un dia. Per exemple, moltes persones dejunen durant 16 hores al dia i després tenen 8 hores per menjar abans de tornar a començar el cicle. Calen 12 hores o més, ja que 12 hores és el temps que tarda el cos a passar d'utilitzar glucosa com a energia a utilitzar greixos. El benefici principal del dejuni intermitent és que et pot ajudar a perdre pes, tot i que moltes persones també creuen que pot ajudar el sistema immunitari i a tenir una vida més llarga.
Pregunta: Com puc tenir una feina secundària?
Resposta: Participa en enquestes en línia de pagament.
Cobra per provar aplicacions i llocs web.
Transcriu vídeos, trucades telefòniques i altres gravacions.
Condueix un cotxe compartit.
Fes repartiment de queviures.
Lloga casa teva a estiuejants.
Fes repartiment de menjar.
Dedica't al màrqueting d'afiliació.
Fes classes en línia.
Passeja gossos i cuida d'animals de companyia.
Crea un bloc a Substack.
Fes repartiment de paquets.
Ven les teves fotos.
Crea un pòdcast.
Dissenya i ven les teves pròpies samarretes.
Renta cotxes.
Crea una pàgina en xarxes socials i obtén ingressos mitjançant patrocinis.
Fes visites guiades pel teu barri.
Crea i ven els teus propis productes fets a mà.
Sega la gespa i fes altres tasques de jardineria.
Crea un negoci de dropshipping.
Crea una línia de roba.
Crea un canal de YouTube.
Ven productes digitals.
Pregunta: Com es resumeix una història?
Resposta: Per resumir una història, cal centrar-se en les idees principals i els detalls importants de la història. La idea principal és la més important; tanmateix, pot haver-hi més d'una idea principal en una sola història.
Pregunta: Digue'm si els elements següents es porten a la mà o a la cara: anell, guant, ulleres, pintallavis, manyopla, màscara.
Resposta: Anell: mà.
Guant: mà.
Ulleres: cara.
Pintallavis: cara.
Manyopla: mà.
Màscara: cara.
Pregunta: Classifica els elements següents segons si són una raça de gos o de gat: pastor alemany, buldog, retriever del Labrador, buldog francès, husky siberià, malamut d'Alaska, caniche, Chihuahua, rottweiler, British shorthair, Maine coon, persa, ragdoll, esfinx, americà de pèl curt, birmà, blau rus.
Resposta: Pastor alemany: gos; buldog: gos; retriever del Labrador: gos; buldog francès: gos; husky siberià: gos; malamut d'Alaska: gos; caniche: gos; Chihuahua: gos; rottweiler: gos; British shorthair: gat; Maine coon: gat; persa: gat; ragdoll: gat; esfinx: gat; americà de pèl curt: gat; birmà: gat; blau rus: gat.
Pregunta: Quins articles cal comprar per preparar-se per a l'arribada d'un nadó?
Resposta: L'arribada d'un nadó és un moment emocionant! Aquí tens una llista d'alguns articles que potser vols comprar abans que arribi el moment:
- Bressol o cabàs i roba de llit.
- Monitor de nadó.
- Cadireta de cotxe.
- Cotxet.
- Pijames i roba adequada.
- Biberons.
- Farmaciola de primers auxilis.
- Bolquers, tovalloletes i cremes relacionades.
Pregunta: Quins problemes pot causar un sòl expansiu?
Resposta: El sòl expansiu pot causar problemes de fonamentació a les cases construïdes en aquests llocs. El sòl s'expandeix o creix amb la humitat i es redueix en temps sec, la qual cosa provoca moviments en els fonaments any rere any. Això pot causar esquerdes als fonaments i que el terra s'enfonsi. Això també pot provocar, com a efecte secundari, esquerdes a les parets i que les portes s'encallin.
Pregunta: He de carregar el telèfon si la bateria està baixa?
Resposta: Sí, normalment és bona idea carregar la bateria en aquest cas. Si s'esgota la bateria, és possible que et perdis un missatge de text o una trucada important.
Pregunta: Aquests termes són de surf o no? Boig, túnel, robar, patapam, plana, buf, cresta.
Resposta: Els termes de surf són els següents: túnel, robar, plana, cresta.
Pregunta: Quin seria un bon esmorzar infantil per a l'escola?
Resposta: Tens moltes opcions per triar un bon esmorzar per als nens. Normalment, si l'esmorzar és per a l'escola, va bé triar aliments saludables perquè el teu fill pari atenció a classe.
Algunes opcions d'esmorzar saludables són fruites i verdures, formatge i galetes salades. Altres opcions menys saludables serien aliments ensucrats com ara llaminadures de goma i xocolata.
Pregunta: Escriu un text breu argumentant a favor de portar ronyonera per la ciutat.
Resposta: Una ronyonera és un article funcional i de moda que pots portar mentre vas per la ciutat. Pots dur-hi tots els articles essencials que t'ajuden en el dia a dia, com ara les claus, la cartera, les ulleres de sol, aperitius, bàlsam labial o d'altres. És especialment útil quan no tens butxaques o les butxaques no són prou grans per guardar tot el que t'agradaria portar. Antigament, les ronyoneres es consideraven lletges i voluminoses, però en els últims temps s'han posat força de moda; les marques de luxe han començat a vendre'n i els conjunts que apareixen a les revistes de moda sovint incorporen una ronyonera a la cintura o penjada de l'espatlla.
En general, les ronyoneres són un article útil que milloraran la teva experiència quan surtis a passejar.
Pregunta: Com puc fer un salt cherry-flip en patinatge artístic?
Resposta: Suposant que saltes en sentit contrari a les agulles del rellotge, un cherry-flip comença tradicionalment amb un gir en tres interior cap a la dreta. Es tracta d'un salt assistit, la qual cosa significa que una cama clavarà una punta al gel per ajudar-se. Aleshores, entraràs pel costat exterior dret i giraràs la cama esquerra, que està lliure, cap endarrere per picar el gel. És important que la cama lliure estigui torçada tan enrere i lateralment com sigui possible per afegir estabilitat al salt. Aleshores, has de saltar quan el peu que està patinant s'apropi al peu que picarà i completar una sola rotació a l'aire. Ajuntar els braços i tenir una postura adequada t'ajudarà a completar la rotació. Has d'aterrar amb la cama dreta en un costat exterior cap enrere. Aquesta és una posició d'aterratge tradicional. Si saltes en el sentit de les agulles del rellotge, totes les direccions s'invertiran.
Pregunta: Quina és la millor manera d'emmagatzemar contrasenyes?
Resposta: Els gestors de contrasenyes generalment es consideren l'estàndard a l'hora d'emmagatzemar les contrasenyes de manera segura.
Un gestor de contrasenyes pot indexar moltes contrasenyes úniques i complicades i oferir la confiança a l'usuari que pot definir una contrasenya forta i segura sense comprometre l'accessibilitat pel fet que la contrasenya és difícil de llegir o massa complexa.
Pregunta: Què és un arrendador?
Resposta: Un arrendador és una persona, una empresa o una altra entitat que posseeix algun tipus de béns immobles que lloga per una quantitat de diners que es paga cada any, semestre, mes o setmana.
Els tipus de béns immobles que posseeix poden ser terrenys, béns immobles comercials o béns immobles residencials. Un arrendador avalua diferents sol·licituds presentades per arrendataris per llogar o utilitzar els immobles que posseeix. Un cop es troba la persona adequada, se signa i s'executa un acord o contracte entre totes dues parts. L'arrendatari paga a l'arrendador una quantitat de diners acordada durant un temps finit per poder utilitzar els béns immobles que l'arrendador posseeix per a un propòsit específic descrit al contracte signat original.
Pregunta: Què és un transportador?
Resposta: Un transportador és un instrument o dispositiu matemàtic que es pot utilitzar per calcular angles.
Pregunta: Com es pot fer un viatge per carretera amb nens?
Resposta: És bona idea implicar els nens en la planificació del viatge. Com més s'impliquin en el que estàs fent, millors actituds tindran. També ajuda a fer que el viatge estigui realment pensat per a tothom i tinguin l'oportunitat de fer algunes de les coses que volen fer. Els dies que toca carretera poden ser difícils si heu de cobrir trams de llarga distància. Podeu utilitzar diverses formes d'entreteniment i anar variant. És fàcil mirar sèries o pel·lícules amb dispositius moderns, però la integració d'activitats com ara endevinalles o trencaclosques pot ajudar molt. Una altra activitat fantàstica que pot ocupar molt de temps són els audiollibres o llegir un llibre en veu alta. De nou, impliqueu a tothom en la planificació de les activitats que es fan al cotxe perquè siguin variades i tothom hi pugui contribuir. Finalment, preneu-vos el vostre temps i no us precipiteu. Si aneu amb pressa, és difícil tenir temps i gaudir del viatge.
Pregunta: Quina diferència hi ha entre un sedan i un coupé?
Resposta: Els sedans solen ser vehicles de 4 portes amb un perfil baix i els coupés són vehicles de 2 portes amb un aspecte més esportiu. Hi ha una nova tendència d'anomenar els sedans que tenen una silueta més atlètica coupés de 4 portes, però això és discutible.